I 1912 var Andersen med på å stifte Sagene-laget SFK Njord, som etter flere sammenslutninger ble til Allianseidrettslaget Skeid i 1925. Han gjorde seg ikke spesielt bemerket som spiller, men var reserve på landslaget da de reiste på turne til Russland i 1913. Han var dommer i finalen i norgesmesterskapet i 1915, 1916 og 1919. I tillegg var han dommer under Sommer-OL 1924 og innvielsen av Ullevaal Stadion i 1926.